বঙ্গোপসাগরে আকাশপথে ‘নোটাম’ জারি ভারত সরকারের

ওয়েব ডেস্ক : বঙ্গোপসাগরে আকাশপথে ‘নোটাম’ (NOTAM) জারি করল ভারত (India)। ৩৫৫০ কিলোমিটার এলাকাকে ‘বিপজ্জনক অঞ্চল’ বললেও ঘোষণা করা হয়েছে। আগামী ৬ মে পর্যন্ত এই সতর্কতা জারি করা হয়েছে। প্রাথমিকভাবে মনে করা হচ্ছে, এই সময়ের মধ্যে ব্যালেস্টিক ক্ষেপণাস্ত্রের (Missile) পরীক্ষা করা হতে পারে।

প্রতিরক্ষা বিশেষজ্ঞরা মনে করছেন, এই সময়ের মধ্যে অগ্নি-৪ ক্ষেপণাস্ত্রের পরীক্ষা করতে পারে ডিআরডিও (DRDO)। আর এই ক্ষেপনাস্ত্রের দূরত্ব ৩৫০০ থেকে ৪০০০ কিলো মিটার বলেই জানা যাচ্ছে। এছাড়া এই ক্ষেপনাস্ত্র বহন করতে পারে ১০০০ কেজি ওজনের পারমাণবিক ওয়ারহেড।

আরও খবর : হায়দরাবাদ-চণ্ডীগড়গামী বিমানে চাঞ্চল্যকর ঘটনা! আতঙ্কের মধ্যে যাত্রীরা

মূলত, এই ক্ষেপনাস্ত্র হল ভারতের (India) প্রতিরক্ষা ব্যবস্থার অন্যতম প্রধান অস্ত্র। কিন্তু এতদিন কীসের জন্য নোটাম জারি করা হয়েছে সে বিষয়ে এখনও পর্যন্ত কিছু জানা যায়নি। মূলত, বিশ্বজুড়ে যুদ্ধ চলছে গত কয়েক বছর ধরে। তার জন্যই নিজেদের সক্ষমতা বাড়াতে শুরু করেছে ভারত সরকার।

সেই কারণে গত কয়েকমাস ধরে ক্ষেপণাস্ত্র পরীক্ষা করছে ভারত। গত শুক্রবার দূর পাল্লার হাইপারসনিক অ্যান্টি-শিপ মিসাইল পরীক্ষা করেছিল। এর পর বঙ্গোপসাগরে আরও একটি ক্ষেপনাস্ত্রের পরীক্ষা ডিআরডিও করতে চলেছে বলেই মনে করা হচ্ছে।

দেখুন অন্য খবর :