নতুন ক্ষেপণাস্ত্রের পরীক্ষা করতে চলেছে ভারত!

ওয়েব ডেস্ক : ফের বড়সড় ক্ষেপণাস্ত্রের (Missile) পরীক্ষা করতে চলেছে ভারত (India)। ২৪ সেপ্টেম্বর ও ২৫ সেপ্টেম্বর এই পরীক্ষা করা হবে বলে খবর। এই সময়ে বঙ্গোপসাগর থেকে ভারত মহাসাগরে প্রায় দেড় হাজার কিলোমিটার এলাকায় নোটাম (NOTAM) জারি করা হয়েছে।

সূত্রের খবর, ২৪ সেপ্টেম্বর থেকে দুপুর সাড়ে ১২টা থেকে ২৫ সেপ্টেম্বর বেলা সাড়ে ৩টে পর্যন্ত এই বিস্তির্ণ অঞ্চলে নোটাম জারি করা হয়েছে। সম্ভবত উন্নত প্রযুক্তি সম্পন্ন লং রেঞ্জের কোন হাইপারসনিক মিসাইল (Missile) এর পরীক্ষা ভারত করতে পারে বলে মনে করা হচ্ছে। কিছুদিন আগেই এই সমগ্র অঞ্চলে নোটাম (NOTM) জারি করে অগ্নি ফাইভ ব্যারিস্টিক মিসাইল এর সফল পরীক্ষা করা হয়েছিল। তার পরেই আবার নতুন করে শক্তিশালী ক্ষেপনাস্ত্রের পরীক্ষা করতে চলেছে ভারত।

আরও খবর : বিহারের পর রাজধানী দিল্লিতে শুরু SIR

সূত্রের খবর, উড়িষ্যার চাঁদিপুর উৎক্ষেপণ স্থল থেকে এই পরীক্ষাটি করা হবে। প্রতিরক্ষা মন্ত্রক সূত্রে জানা গিয়েছে, এই মিসাইলটির (Missile) পরীক্ষা সফল হলে এটি চীন, পাকিস্তান, তুরস্ক এমনকি ইউরোপিয়ান ইউনিয়নের কয়েকটি দেশ এর রেঞ্জের মধ্যেই পড়বে। ফলে ভারতের এই ক্ষেপনাস্ত্রের ফলে অন্যান্য দেশের কপালে চিন্তার ভাঁজ পড়বে বলে মনে করছে বিশেষজ্ঞ মহল।

জানা যাচ্ছে, যে ক্ষেপনাস্ত্রের পরীক্ষা করতে চলেছে ভারত তার রেঞ্জ ১৪৫০ কিলোমিটার থেকে ১৫০০ কিলোমিটার পর্যন্ত হতে পারে। প্রসঙ্গত, ভারতের চার পাশে রয়েছে শত্রু দেশ। এই পরিস্থিতিতে নিজের শক্তিকে আরও বাড়াতে চাইছে ভারত। এর জন্য অন্য দেশের উপর নির্ভর না হয়ে, নিজের ক্ষমতায় এই ক্ষেপনাস্ত্র পরীক্ষা করতে চলেছে ভারত।

দেখুন অন্য খবর :